L'UJI clausura la segona edició del curs de formació UniDiversitat ONCE-UJI per a l’ocupabilitat, la inclusió social i la vida independent de joves amb discapacitat intel·lectual



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2023/5/2q/clausura-curs-unidiversitat/&url=/com/noticies/2023/5/2q/clausura-curs-unidiversitat/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2023/5/2q/clausura-curs-unidiversitat/&url=/com/noticies/2023/5/2q/clausura-curs-unidiversitat/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2023/5/2q/clausura-curs-unidiversitat/&url=/com/noticies/2023/5/2q/clausura-curs-unidiversitat/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2023/5/2q/clausura-curs-unidiversitat/&url=/com/noticies/2023/5/2q/clausura-curs-unidiversitat/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L'UJI clausura la segona edició del curs de formació UniDiversitat ONCE-UJI per a l’ocupabilitat, la inclusió social i la vida independent de joves amb discapacitat intel·lectual

29/05/2023 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ clausura-curs-unidiversitat Clausura_Curs_Unidiversitat_23DLL011](/com/noticies/2023/5/2q/clausura-curs-unidiversitat/Clausura_Curs_Unidiversitat_23DLL011.jpg)](#)

La Universitat Jaume I ha clausurat la segona edició del curs «UniDiversitat: Formació per a l'ocupació i la vida independent de joves amb discapacitat intel·lectual», una iniciativa d'universitat inclusiva dirigida a joves d’entre 18 i 30 anys amb discapacitat intel·lectual per la qual han passat ja 32 estudiants. L’acte ha comptat amb la presència de la rectora de l'UJI, Eva Alcón; la directora de Programes amb Universitats i Promoció del Talent Jove de la Fundació ONCE, Isabel Martínez; la vicerectora de Responsabilitat Social, Polítiques Inclusives i Igualtat, Elsa González; la vicerectora d'Estudis i Formació Permanent, Isabel García; i la directora acadèmica del programa UniDiversitat ONCE-UJI, Odet Moliner.

Aquest curs de 350 hores, que forma part del Pla d'inclusió per a persones amb discapacitat, ha tingut l’objectiu de millorar l'ocupabilitat, inclusió social i vida independent de joves amb discapacitat intel·lectual a través de la promoció de competències generals i professionals que faciliten el seu accés a entorns laborals ordinaris.

La rectora de l'UJI, Eva Alcón, ha agraït a totes les persones i entitats que han fet possible el curs, i ha felicitat els 15 alumnes participants en aquesta segona edició del curs i a les seues famílies. També ha recordat la importància d’aquest espai de formació, ja que «fa realitat aqueixos valors i principis que ens guien com a universitat pública» i que «ens acosta a la universitat que volem ser, una universitat inclusiva, diversa i compromesa amb totes les persones, siguen quines siguen les seues capacitats».

En l’acte, la directora acadèmica del programa UniDiversitat ONCE-UJI, Odet Moliner, ha donat pas al vídeo en què els alumnes han compartit l'oportunitat i la formació que ha suposat aquest curs per ells, i la directora tècnica i coordinadora de la Unitat de Diversitat i Discapacitat de l'UJI, Olga Carbó, ha introduït a Mireia Adelantado i Clara Andrés en representació del professorat del curs.

A continuació, s’han lliurat les orles als 15 estudiants de la mà de la preparadora laboral Mari Carmen Pedra i la professora de suport Laura Napoleón. Després, han intervingut el representant de l'estudiantat David Velasco i la tutora Mercé Barrera, i la directora de Programes amb Universitats i Promoció del Talent Jove de la Fundació ONCE, Isabel Martínez.

Els 15 alumnes han treballat des de diferents estratègies metodològiques assignatures sobre formació vocacional; formació en habilitats laborals; formació en comunicació, habilitats socials, emocionals, i entrenament cognitiu; competències digitals i informació bàsica sobre ciberseguretat en les xarxes; formació en matemàtiques i tasques administratives; i finalment les pràctiques.

En l’àmbit formatiu, l’estudiantat ha assistit a classes inclusives amb alumnes dels graus en Mestre/a, i d'orientació vocacional amb els del Grau en Psicologia, i han participat en actes com la lectura pública de la Convenció.

A més, han format part del programa esportiu «Activa’t» i del programa «Investiguem», en el que han dut a terme una investigació i han presentat els seus resultats, al costat d'altres estudiants, i han participat en congressos, com el Congrés 3rd SBRlab International Virtual Conference organitzat per la Universitat Rovira i Virgili.

[Fotografies](https://www.uji.es/com/fotonoticies/arxiu/2023/05/clausura-curs-unidiversitat/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00